**Kapitel 5 - Situationsbestemte strategiprocesser**

|  |  |
| --- | --- |
| **De parallelle strategiprocesser** | |
| **Formål** | Formålet med at gennemføre denne øvelse er, at du kan få øjnene op for, at din virksomhed/institution ikke kun anvender en form for strategi-proces. |
| **Indhold** | Tag udgangspunkt i figur 5.4, der sætter fokus på situationsbestemte strategiprocesser. Her groft opdelt i følgende strategiprocesser:   * Traditionel strategiproces * Emergerende strategiproces * Komplekse processer   Øvelsen er beregnet til at sætte fokus på, at der med stor sandsynlighed foregår mange parallelle strategiprocesser i den samme virksomhed/institution afhængig af målet med den pågældende strategi. |
| **Øvelse** | Som nævnt i figur 1.11, er det overordnede formål med strategisk lederskab at skabe fokus på organisationens aktiviteter for at opnå værdiskabelse ud fra så forskellige perspektiver så som:  **Værdiskabelse ud fra:**   1. Klima, CSR og bæredygtighed 2. Økonomi 3. Skabelse af kundeværdi / brugerværdi 4. At kunne skabe udvikling og engagement for de ansatte   Vi kan for øvelsens skyld forestille os, at den virksomhed/institution, hvor du er beskæftiget eller som du kender godt, ønsker at udarbejde en strategi for hver af disse områder. |
| **Fremgangsmåde** | I skemaet nedenfor har vi opsat følgende tre kolonner:   * Strategiproces * Værdiskabelse * Argumentation   Meningen er, at du ud for en strategiproces kan indsætte et udvalgt område, som du har kendskab til ud fra den virksomhed/institution, hvor du er beskæftiget eller som du kender godt og som arbejder med en mere eller mindre bevidst strategiproces.  Du kan skabe dine egne udvalgte områder, eller du kan tage udgangspunkt i de fire perspektiver på værdiskabelse, der er nævnt ovenfor. |

|  |  |  |
| --- | --- | --- |
| **Strategiproces** | **Værdiskabelse på**  **udvalgt område**  (Egne valg eller de fire områder nævnt ovenfor) | **Argumentation for anvendelse af den valgte strategiproces** |
| **Traditionel 80/20**   * 80% af de værktøjer og tankesæt, der anvendes, er baseret på rationel tankegang og skabelse af objektiv viden      * 20% af denne strategiproces er baseret på subjektive meninger og tolkninger, der skabes gennem inddragelse af medarbejdere og eksterne parter * Fokus på ydrestyring |  |  |
| **Emergerende 20/80**   * 20% af de værktøjer og tankesæt, der anvendes, er baseret på rationel tankegang og skabelse af objektiv viden * 80% af denne strategiproces er baseret på meninger og tolkninger, der skabes gennem inddragelse af medarbejdere og eksterne parter * Fokus på indrestyring |  |  |
| **Komplekse processer**   * Er baseret på tilfældigheder og uforudsigelighed      * Man er nødt til at benytte sig af en mulighed, når den viser sig * Tilfældigheder giver mulighed for at kunne opbygge en ny forretningsmodel |  |  |